[{"text_idx": "#000001", "text": "Teatri- ja filmilavastuste visuaalsed terviklahendused Stsenograafia erialal tegeletakse nii teatri- kui ka filmilavastuste visuaalsete terviklahenduste loomisega. Stsenograafia on olemuselt paljusid valdkondi koondav ala ning oluline lavastuse instrument, mille abil juhitakse vaataja kujutlust. Et siin segunevad mitmed erinevad valdkonnad, hinnatakse kaasaegsetes etenduskunstides ja\u0308rjest enam autoripositsiooni olemasolu. Kombineeritakse edukalt nii arhitektuurilisi kui ka performatiivseid elemente, videost ja valgusest ra\u0308a\u0308kimata."}, {"text_idx": "#000002", "text": "Loominguliste protsesside ka\u0308ivitajad Lisaks erialateadmistele omandatakse stsenograafiao\u0303ppe ka\u0308igus kogemusi ka teistes kaasaegse kunsti valdkondades. Stsenograafia osakonnas o\u0303pivad avarapilgulised ja laialdase kultuurihuviga inimesed, kes suudavad iseseisvalt loomingulisi protsesse ka\u0308ivitada ja la\u0308bi viia."}, {"text_idx": "#000003", "text": "Eesti Kunstiakadeemia ainus o\u0303ppeasutus Eestis, kus on vo\u0303imalik stsenograafia eriala ko\u0303rgtasemel omandada. Stsenograafia osakonnas la\u0308henetakse o\u0303petusele terviklikult: loomingus pole ta\u0308htis mitte ainult tehnika ja professionaalsus, vaid ka kunstiline tervikmo\u0303ju. Stsenograafia on fiktsionaalsete maailmade loomise kunst, mis tugineb vaatajat emotsionaalselt ja vaimselt rikastavate stsenograafiliste kujutiste ellukutsumisele. Nii teatri- kui ka filmikunst tegeleb lugude jutustamisega piltides. Ta\u0308napa\u0308eval on stsenograafia eemaldunud pelgast dekoratiivsusest ning liikunud palju mitmeku\u0308lgsema ja multidimensionaalsema la\u0308henemise suunas. Samas pole vanu tehnikaid ja tehnoloogiaid unustatud, vaid neid kombineeritakse uuenduslike digitaaltehnoloogiliste lahendustega. Stsenograafia eriala uuenduslik o\u0303ppekava on koostatud pidades silmas parimaid erialatraditsioone."}, {"text_idx": "#000004", "text": "Stsenograafiao\u0303ppes on olulisel kohal multi- ja interdistsiplinaarsus. Stsenograafia on klaster, mis on la\u0308bi po\u0303imunud teiste visuaalkultuuri distsipliinide ja tehnoloogiatega. Stsenograafiao\u0303ppes po\u0308o\u0308ratakse suurt ta\u0308helepanu praktikale: ilma praktiliste lavastusprojektideta ei oleks vo\u0303imalik stsenograafiat o\u0303petada. To\u0308o\u0308tatakse nii ruumimudelite kui ka pa\u0308ris ruumidega, sealhulgas leitud, kohandatud, avalike ja privaatsete ruumidega. Eriala keskseid va\u0308a\u0308rtusi on koosto\u0308o\u0308, sest vaid koos to\u0308o\u0308tades on lavastusgruppidel vo\u0303imalik edukalt tegutseda."}, {"text_idx": "#000005", "text": "Stsenograafia o\u0303pe toimub kursuste kaupa ning semestri lo\u0303ikes erinevate o\u0303ppejo\u0303udude juhatusel. No\u0303nda juhatatakse u\u0308lio\u0303pilane lihtsamatelt keerukamate u\u0308lesannete juurde vastavalt o\u0303ppekava struktuurile. Su\u0308gissemestril on o\u0303petuse po\u0303hiro\u0303hk teatriga seotud projektidel, kevadsemestril tegeletakse filmiprojektide lavastamisega. O\u0303pe toimub nii seminarivormis kui ka individuaalselt. U\u0308lio\u0303pilaselt eeldatakse pidevat kaasamo\u0303tlemist ja ideede va\u0308ljapakkumist kogu semestri va\u0308ltel. Stsenograafia o\u0303ppekava la\u0308bimisel tutvuvad u\u0308lio\u0303pilased valdkondadega nagu kostu\u0308u\u0308m, grimm, valgus ja ruum. Kolm aastat bakalaureuseo\u0303pet sisaldab erialaprojekte, tugiaineid, valikaineid, teooriat ja praktikat. Lisaks stuudioruumile on stsenograafia osakonnas olemas ka kostu\u0308u\u0308mistuudio, arvutiklass, va\u0308ike loenguruum ning o\u0303ppeklassid tudengitele."}, {"text_idx": "#000006", "text": "Lisaks teatri- ja filmivaldkonnale vo\u0303imaldab stsenograafiaalane haridus to\u0308o\u0308tada na\u0308iteks muuseumides, televisioonis vo\u0303i reklaamialal."}, {"text_idx": "#000007", "text": "EKA vilistlaste ja tudengite vaskpannoo Pelgulinna gu\u0308mnaasiumi fassaadil"}, {"text_idx": "#000011", "text": "Anita Kremmi isikuna\u0308itus \u201cMina / Tema\u201d"}]